
ZABRANA POSTA JEDNOG ILI DVA DANA PRIJE RAMAZANA


* 
* 
* 
* 
* 
* 
* 

 

ZABRANA POSTA JEDNOG ILI DVA DANA PRIJE RAMAZANA
================================================

 

عَنْ أَبِي هُرَيْرَةَ، رضي الله عنه، قَالَ: قَالَ رَسُولُ اَللَّهِ، صلى الله عليه وسلم: (( لَا تَقَدَّمُوا رَمَضَانَ بِصَوْمِ يَوْمٍ وَلَا يَوْمَيْنِ, إِلَّا رَجُلٌ كَانَ يَصُومُ صَوْمًا، فَلْيَصُمْهُ )). مُتَّفَقٌ عَلَيْهِ.


Prenosi se od Ebu Hurejre, radijallahu anhu, da je rekao: „Allahov Poslanik, sallallahu alejhi ve sellem, rekao je: ‘Ne postite jedan ili dva dana prije nastupanja ramazana, osim čovjeka koji (inače) posti post, pa neka ga posti.'“


Hadis je muttefekun alejhi, tj. bilježe ga Buharija i Muslim u svoja dava Sahiha.


Hadis ukazuje na zabranu posta jednog ili dva dana prije nastupanja mjeseca Ramazana svejedno bilo sa ciljem preventive radi Ramazana ili sa ciljem posta nafile (dobrovoljenog posta). Izuzima se iz ove zabrane post onoga kome je inače praksa da posti dobrovoljni post, poput posta Davuda, alejhisselam, posta ponedjeljkom i četvrtkom i slično.


Učenjaci navode dvije mudrosti ove zabrane (Fethul-bari, 4/128):


Prva – razdvajanje posta koji je farz (tj. Ramazana) od dobrovoljnog posta (nafile).


Druga – post Ramazana je vezan za viđenje mlađaka a onaj ko posti prije toga oprečan je Šerijatu. Ovome drugom je dao prednost Ibn Hadžer.


Ve billahi tevfik.


<http://www.ehlus-sunne.ba>


Na pitanje odgovorio dr. Zijad Ljakić – zijad-ljakic.com


